[{"text_idx": "#000001", "text": "\u201cCafodd fy nhad, Kenneth Parker, ei eni ym 1920 ym Mhorth, Cwm Rhondda. ...Erbyn iddo droi\u2019n 19 oed, roedd wedi bod yn gweithio yn y pwll ers 5 mlynedd gan roi ei holl gyflog, ar waha\u0302n i un swllt yr wythnos, i gynnal y teulu, ond roedd wedi llwyddo i gynilo digon erbyn mis Ebrill 1939 i osod blaendal gwerth \u00a31. 3s. 0d. ar y piano-acordion roedd e wedi\u2019i weld yn ffenestr The Empire Music Stores ym Mhorth. Cost yr acordion oedd \u00a322. 1s. 6d. ac roedd rhaid iddo dalu amdano mewn rhandaliadau o \u00a31. 3s. 3d. y mis."}, {"text_idx": "#000002", "text": "Dechreuodd ddysgu ei hun sut i\u2019w chwarae, ond penderfynodd fod angen gwersi arno gan chwaraewr proffesiynol felly, bob wythnos ar o\u0302l gweithio diwrnod llawn yn y pwll, byddai\u2019n cael bath, newid ei ddillad, gosod ei acordion ar ei feic a beicio\u2019r 15 milltir i Gaerdydd i gael gwersi gyda Miss Hilda Banwell yn Romilly Crescent. Ar o\u0302l cael ei wers, byddai wedyn yn beicio\u2019n o\u0302l lan i Gwm Rhondda, cael noson o gwsg a chodi\u2019n gynnar i weithio diwrnod arall i lawr y pwll. Aeth Hilda Banwell ymlaen i fod yn adnabyddus iawn am ei Merry Makers Accordion Band a oedd yn difyrru aelodau\u2019r lluoedd arfog a gweithwyr arfau rhyfel yn ystod yr Ail Ryfel Byd.\u201d"}, {"text_idx": "#000003", "text": "Clwb acordionau Merry Makers, 1940."}, {"text_idx": "#000004", "text": "Lorna Davies yn chwarae accordion."}]